Virolahti

Virolahti () on Suomen kunta, joka sijaitsee Kymenlaakson maakunnan kaakkoiskulmassa Suomenlahden rannalla Venäjän rajalla. Siellä sijaitsee Vaalimaan raja-asema Venäjän rajalla. Kunnan asukasluku on  ja sen pinta-ala on  km2, josta  km2 on sisävesistöjä. Väestötiheys on  asukasta/km2. Virolahden naapurikunnat ovat Hamina ja Miehikkälä.

Kunnan nimi johtuu vilkkaasta kaupankäynnistä keskiajalla Viron, etenkin Virumaan asukkaiden kanssa. Virolahden vaakunan ankkuri kuvaa vanhaa satamapaikkaa, merenkulkua ja kalastusta. Apilat kuvaavat maanviljelyä. Vaakunan on suunnitellut Olof Eriksson.

 Historia 
 Esihistoria 
Kivikauden ajasta kertovat lukuisat kaivaukset. Lämpimänä kautena 5000–2000 eaa. Virolahdella oli paljon asutusta, mutta myöhemmin muinaislöydöt harvenevat ja häviävät vähitellen kokonaan. Vuoden 1000 molemmin puolin vallitsi eräkausi, jolloin Virolahden kalaisia vesiä kävivät verottamassa virolaiset, karjalaiset, hämäläiset ja venäläiset samanaikaisesti kuin viikinkien laivat purjehtivat rannikkoa pitkin Novgorodiin. Myös tältä rautakautiselta ajalta on runsaasti löytöjä, erityisesti hautapaikkoja.

Helsingin yliopiston tutkijaryhmä teki Pihlajasta varhaisesta asutuksesta kertovia esinelöytöjä vuonna 2008. Vetelänsuonojalta löytyi kivikauden loppupuolen keramiikkaa ja kaksi isoa asuinpainannetta, joiden välissä oli vielä kulkukäytävä ja ympärillä valli. Asumusten seinät ovat olleet joko hirsisiä, joissa on ollut 4–5 hirsikertaa, tai sitten turveseinäisiä. Kuvatunlaiset yhdistetyt huonetilat yleistyivät kivikauden lopulla noin 3500 eaa. Nyt Länsikylästä löydetty painanne on Museoviraston arvion mukaan vuosilta 1700–2300 eaa., kivikauden lopulta kampakeramiikan jälkeiseltä ajalta.

Virolahti on rautakauden lopun ja keskiajan arkeologian tutkimuksen kannalta vaikea tutkimusalue. Alueen asutushistoria on tuolta ajalta hämärän peitossa. Se on voinut olla osa karjalaista kulttuuripiiriä ennen alueen päätymistä Viipurin linnan hallinnon alaisuuteen.

 Virolahden pitäjä 
Virolahti oli jo Pähkinäsaaren rauhassa vuonna 1323 liitetty osaksi Ruotsia. Ensimmäinen kirjallinen maininta siitä on vuodelta 1336, jolloin Pietari Joninpojan kirjeessä Tallinnan raadille mainitaan Viipuri, Virolahti ja Vehkalahti paikkoina, jossa hansakaupungin porvareilla oli oikeus käydä kauppaa paikallisten asukkaiden kanssa. Aluksi Hansa-kauppiaat tulivat Virolahdelle tekemään kauppaa, mutta vähitellen virolahtelaiset alkoivat itse purjehtia Tallinnaan kauppaamaan kalaansa, jolla varsinkin katolisen paastonajan vuoksi oli erinomainen menekki.

Virolahti on tiettävästi Kymenlaakson vanhin seurakunta, joka mainitaan vuonna 1370 Würlax-nimisenä kirkkopitäjänä. Jo tätä ennen, vuonna 1336, Viipurin linnan päällikkö myönsi Tallinnan porvareille oikeuden käydä kauppaa Virolahden “civitaksessa” eli kaupungissa.

Vuonna 1370 Virolahti mainitaan itsenäisenä seurakuntana. Virolahden emäpitäjä rajoittui lännessä Vehkalahteen, idässä Säkkijärveen ja pohjoisessa Lappeeseen. Juhana III:n Venäjän sota oli Virolahdelle hyvin ankara ja monet vanhat, keskiaikaiset talonpoikaissuvut hävisivät kokonaan. 1600-luvulla Virolahdelta läänityksiä saivat von Ritter, von Vietinghoff, von Wicken, Klick, von Gertten, Böckling, Schulman, Mellin, Paijkull, Reet ja von Ungern-Sternberg -suvut, mutta läänitykset peruutettiin isossa reduktiossa. Myöhemmin Uudenkaupungin rauhan raja kulki alueen poikki. Vuoden 1743 Turun rauhassa Virolahti jäi kokonaan Venäjän keisarikunnalle ja tuli osaksi niin sanottua Vanhaa Suomea. Suomen suuriruhtinaskuntaan Vanha Suomi palautettiin vuonna 1812. Virolahdella alkoi 1700-luvulla louhostoiminta Pietarin rakentamisen tarpeisiin. Muun muassa Iisakinkirkon pylväät ovat Virolahden Pyterlahden graniittia. Emil von Qvanten kirjoitti Suomen laulun 15-vuotiaana kadettina Harjun hovissa Virolahdella 1840-luvun alussa.Suomen laulu syntyi Virolahdella. Kymenlaakson lukemisto, Otava 1965 s. 76-77
vasen|pienoiskuva|Kartta Virolahden seudun aluemuutoksista. Virolahdesta vuonna 1946 Neuvostoliitolle menetetty alue on merkitty numerolla 1.
Miehikkälä itsenäistyi Virolahdesta vuonna 1887. Virolahdelle perustettiin Suomen ensimmäinen kunnallinen kansakoulu. Ennen ensimmäistä maailmansotaa tsaari Nikolai II vietti huvijahdillaan Štandartilla kesiään perheineen pitäjän saaristossa.

Virolahden ja läheisen Viron rannikon välille syntyi viimeistään 1800-luvulla kiinteä kauppayhteys, jonka juuret ovat kuitenkin 1200-luvulla. Virolahtelaiset vaihtoivat kalansa viljaan, perunoihin, hedelmiin ja muniin virolaisten “seprojen” (viron sanasta sõber, jota vastaa suomen sana seura, mutta joka tarkoittaa 'ystävää') kanssa.  Tämä perinne katkesi vasta 1920- ja 1930-lukujen aikana. Kun kalastustavat muuttuivat ja saaliit kasvoivat, kalakauppa siirtyi välittäjille, jotka veivät kalaa runsaasti myös Pietariin ja Inkeriin.

Talvisodan päättäneessä Moskovan rauhassa 1940 suurin osa siihenastisen Virolahden alueesta pysyi Suomella, mutta osa (yli 100 km²) sisältyi Neuvostoliitolle luovutettuihin alueisiin.

Talvi- ja jatkosodissa kaatui yhteensä yli 170 Virolahden miestä ja naista. Kummankin sodan aikana käytiin taisteluita Virolahdella sekä maalla että saaristossa. Kunnan väestö joutui kolme kertaa osittain tai kokonaan siirtymään sodan jaloista muualle Suomeen.

Suurin menetys kunnalle oli kuitenkin niin sanotun Pietari Suuren rajan vetäminen uudelleen pitäjän keskelle. Sodassa kunta menetti runsaasti pelto- ja metsäalueita. Alueen 2 000 asukkaasta suurin osa asettui Suomen puolelle jääneeseen kuntaan. Uusi raja katkaisi monenlaisia taloudellisia ja henkisiä yhteyksiä, ja Virolahti oli rakennettava uudelleen. Vaikka rajan katkaisemalla rantamaantiellä oli raja-asema, se pysyi suljettuna aina vuoteen 1956 saakka. Kalaisimman rantavedet jäivät Neuvostoliiton puolelle, mutta ne saatiin takaisin vuokrattuina vuodesta 1960 alkaen.

 Kyliä vuonna 1939 
Tähdellä (*) merkityt jäivät talvisodan jälkeen kokonaan tai suurimmaksi osaksi Neuvostoliiton, nykyisen Venäjän, puolelle.

Alapihlaja, *Ala-Urpala, Eerikkälä, Hailila, Hanski, Hellä (Heligby), Hämeenkylä (Tavastby), Häppilä, Järvenkylä, Kattilainen, *Kiiskilahti, Kirkonkylä, Klamila, Koivuniemi, *Koskela, Koskelanjoki, Kotola, Kurkela, *Laitsalmi, Länsikylä (Flonckarböle), *Martinsaari, Mattila, Mustamaa, Nopala, *Orslahti, *Paatio (Båtö, Patio), Pajulahti, *Pajusaari, *Pitkäpaasi, Pyterlahti, Ravijoki, Ravijärvi, Reinikkala, Rännänen (Grennäs), Sydänkylä (Kallfjärd), Säkäjärvi (Seekeirffby), Tiilikkala, Vaalimaa (Vaderma), Vilkkilä, Virojoki, Yläpihlaja, *Ylä-Urpala.

 Kuntaliitoskaavailut 
Virolahden kaavailtu yhdistyminen Haminan kanssa kariutui joulukuussa 2011, kun Virolahden kunnanvaltuusto päätti äänin 18–3 hylätä kuntaliitossopimuksen ja valtuuttaa kunnanhallitus jatkamaan prosessia tavoitteena kahden kunnan mallin toteutuminen eteläisessä Kymenlaaksossa. Kesällä 2023 Virolahti teki Haminalle uuden aloitteen kuntaliitosta koskien, ja Hamina suhtautui esitykseen myönteisesti. Liitossuunnitelmat kariutuivat 7. toukokuuta 2024 Virolahden kunnanvaltuuston hylättyä yhdistymissopimuksen äänin 14–7.

 Väestö 
 Väestönkehitys 
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.

 Taajamat 
Vuoden 2024 lopussa Virolahdella oli 2 831 asukasta, joista 1 298 asui taajamissa, 1 429 haja-asutusalueilla ja 41:n asuinpaikat eivät olleet tiedossa. Virolahden taajama-aste on 46,5 %.Taajama-aste alueittain 31.12.2024  Virolahden taajamaväestö jakautuu kahden eri taajaman kesken:Taajama- ja haja-asutusväestö iän ja sukupuolen mukaan kunnittain 31.12.2024 

 #  Taajama  Väkiluku(31.12.2024) 1  Virojoki 1 030 2  Klamila 268

Kunnan keskustaajama on lihavoitu.

 Seurakunnat 
pienoiskuva|oikea|Virolahden keskiaikainen kivisakaristo ja taustalla Virolahden kirkko.

Evankelis-luterilainen Haminan seurakunta toimii Haminan kaupungin sekä Virolahden ja Miehikkälän kuntien alueella. Entinen Virolahden seurakunta lakkautettiin ja liitettiin Haminan seurakunnan yhteyteen omana kappeliseurakuntanaan vuonna 2011.

Virolahti kuuluu roomalaiskatolisen Pyhän Ursulan seurakunnan alueeseen. Kyseinen seurakunta on osa Helsingin hiippakuntaa.

Suomen ortodoksisen kirkon seurakunnista Virolahden alueella toimii Kaakkois-Suomen ortodoksinen seurakunta. Virolahti kuuluu seurakunnan Kouvolan ja Haminan toiminta-alueeseen.https://kaakko.ort.fi/kouvola/

 Maantiede 
Virolahden keskustaajama Virojoki ja kirkonkylä sijaitsevat Virolahden merenlahden ympäristössä. Muita merkittäviä kyliä ovat Klamila ja Ravijoki lännessä ja Vaalimaa idässä. Joista ovat suurimmat kunnan keskustaajaman kohdalla Virolahteen laskeva Virojoki ja Vaalimaanjoki, joka laskee Suomenlahteen Venäjän puolella. Suurimpia saaria ovat Mustamaa, Santasaari, Santio ja Ruissaari. Ulkosaaristo kuuluu Itäisen Suomenlahden kansallispuistoon.

 Ilmasto 

 Tapahtumia 
 Virolahden saarihiihto on vuodesta 2003 lähtien järjestetty laturetki, jonka reitti on ulottunut rajan yli Venäjän puolelle.
 Joka vuosi toukokuun loppupuolella lintuharrastajat ympäri Suomen kokoontuvat Virolahdelle seuraamaan arktisten lintujen muuttoa ns. arktikaa.
 Virolahti-viikko heinäkuussa sisältää monipuolisia kesätapahtumia. Viikko huipentuu hapanvellijuhlaan, joka on saanut nimensä paikallisesta perinneruoasta, hapanvellistä. Hapanvellin valmistukseen käytetään mm. ruistaikinajuurta, perunaa ja herneitä. Virolahden toiseksi pitäjäruoiksi nimettiin 1980-luvulla lantusta, perunasta, siansivusta ja ruisleipätaikinasta leivottu lohkopiirakka.
 Virolahden Kirkonkylässä järjestetään elokuun lopussa Pertunmarkkinat. Kyseessä on vanhan ajan käsityöläismarkkinat, jossa käy yleisöä liki 2000 henkilöä.

 Nähtävyydet 
 Harjun oppimiskeskus, maatalous- ja puutarhaoppilaitos. Päärakennuksen on suunnitellut Carl Ludvig Engel vuonna 1816
 Pyterlahden louhos, josta on louhittu Pietarin Iisakin kirkon pylväät ja maailman suurin monoliitti Aleksanterin pylväs
 Uuno Klamin lapsuudenkoti Klamilassa
 Virolahden bunkkerimuseo, sotahistoriallinen museo Ylä-Pihlajassa
 Virolahden kotiseutumuseo Pyterlahdessa
 Virolahden kirkko, Tuomas Ragwaldinpoika Suikkasen suunnittelema puinen ristikirkko vuosilta 1765–1768
 Virolahden sakaristo, keskiaikainen kivisakaristo Virolahden kirkon vieressä
 Tallimäki–Virojoki-tie, museotie, osa Turusta Viipuriin johtanutta 1300-luvun Suurta Rantatietä
 Vaalimaan raja-asema
 Veli Saarisen puisto, Kain Tapperin suunnittelema olympiavoittajan kunniaksi Virojoella

 Tunnettuja virolahtelaisia 
 Johannes Carpén, kunnanlääkäri ja kunnanvaltuutettuKuka kukin oli Viitattu 25.10.2024.
 Kerstin Frykstrand, taiteilija ja kuvittaja, syntyi Virolahdella, kuoli Ruotsissa Danderydissä 
 Heikki Kainulainen, maanviljelijä ja poliitikko, syntyi Virolahdella
 Uuno Klami, säveltäjä, syntyi ja kuoli Virolahdella
 Väinö Koskela, kestävyysjuoksija, syntyi ja kuoli Virolahdella
 Hannu Koskivuori, liikuntaneuvos
 Anton Kotonen, poliitikko, syntyi Virolahdella
 Ilmari Kuokka, kestävyysjuoksija
 Edvard Kurko, punapäällikkö, syntyi Virolahdella
 Martti Kykkling, valtiopäivämies ja kansanedustaja, maanviljelijänä ja maakauppiaana Virolahdella
 Väinö Liikkanen, maastohiihtäjä, Virolahden Sammon kasvatti
 Antti Louhisto, kuvanveistäjä, syntyi Virolahdella
 Jalmari Malmi, kauppias, maanviljelijä ja kansanedustaja, syntyi Virolahdella
 Einari Mässeli, maastohiihtäjä, edusti Virolahden Sampoa
 Aatto Nuora, ampuja
 Ilmo Nurmela, pääjohtaja ja vuorineuvos, syntyi Virolahdella
 Samuli Paronen, kirjailija ja taidemaalari, syntyi VirolahdellaYrjö Hosiaisluoma: Järjestyksen kourista vapauden valtakuntaan: Samuli Parosen elämä, tuotanto ja yhteiskuntakritiikki. SKS, Helsinki 1990.
 Paavo Raussi, urkutaiteilija ja professori
 Tahvo Riihelä, valtiopäivämies ja kansanedustaja, syntyi Virolahdella
 Arvo Rytkönen, suurlähettiläs ja ministeri, syntyi Virolahdella
 Veli Saarinen. hiihtäjä ja valmentaja, Virolahden Sammon kasvatti
 Pirjo Seppä, suunnistaja, edusti Virolahden Sampoa
 Eino Seppälä, kestävyysjuoksija, Virolahden Sammon kasvatti
 Aarne Sihvo, jääkärikenraali, syntyi Virolahdella
 Hannu Tolsa, maastohiihtäjä, edusti Virolahden Sampoa
 Oiva Tylli, ampuja
 Taneli Typpö, poliitikko, syntyi Virolahdella

 Katso myös 
 Luettelo Virolahden julkisista taideteoksista ja muistomerkeistä

 Lähteet 

 Aiheesta muualla 

 Virolahden kunnan kotisivut
 Tilastokeskus – Virolahden avainluvut
 Virolahden Sampo / Jalkapallo


Luokka:Seulonnan keskeiset artikkelit